

**Ұлы Отан соғысының қатысушылары мен мүгедектерін әлеуметтік қорғау жөніндегі қосымша шаралар туралы**

***Күшін жойған***

Алматы облысы Кербұлақ ауданы әкімдігінің 2010 жылғы 27 қаңтардағы N 8 қаулысы. Алматы облысының Әділет департаменті Кербұлақ ауданының әділет басқармасында 2010 жылы 9 наурызда 2-13-110 тіркелді. Күші жойылды - Алматы облысы Кербұлақ ауданы әкімдігінің 2011 жылғы 6 желтоқсандағы N 381 қаулысымен

      Ескерту. Күші жойылды - Алматы облысы Кербұлақ ауданы әкімдігінің 2011.12.06 N 381 Қаулысымен.

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабы 1-тармағының 14 тармақшасына және "Ұлы Отан соғысының қатысушылары мен мүгедектеріне және соларға теңестірілген адамдарға берілетін жеңілдіктер мен оларды әлеуметтік қорғау туралы" Заңының 20-бабын басшылыққа ала отырып және Кербұлақ ауданы мәслихатының 2009 жылдың N 15-107 "Кербұлақ ауданының 2009 жылдарға арналған аудандық бюджеті туралы" шешімінің негізінде аудандағы Ұлы Отан соғысының қатысушылары мен мүгедектеріне әлеуметтік көмек көрсету жөнінде қосымша шаралар енгізу мақсатында аудан әкімдігі **ҚАУЛЫ ЕТТІ:**

      1. Ұлы Отан соғысының қатысушылары мен мүгедектеріне тұрғын-үй коммуналдық қызметтері бойынша жеңілдіктер аудан бюджетінің есебінен 2010 жылға қабылдансын.

      2. Ұлы Отан соғысының қатысушылары мен мүгедектеріне тұрғын-үй коммуналдық қызметтер бойынша жеңілдіктер қосымшада көрсетілген нормалар шегінде қосымшаға сәйкес белгіленсін.

      3. Кербұлақ аудандық жұмыспен қамту және әлеуметтік бағдарламалар бөлімі (Айгүл Тұрдахунқызы Диханбаева) Ұлы Отан соғысының қатысушылары мен мүгедектеріне тұрғын-үй коммуналдық қызметтер бойынша қосымша жеңілдіктердің төленуін қамтамасыз етсін.

      4. Кербұлақ аудандық әділет басқармасының нормативтік құқықтық актілердің мемлекеттік тіркеу тізілімінде 2009 жылдың 12 ақпанында N 2-13-87 болып тіркелген (аудандық "Кербұлақ жұлдызы" басылымында 2009 жылдың 10 сәуіріндегі N 15 санында жарияланған) Кербұлақ аудандық әкімдігінің 2009 жылғы 29 қаңтардағы "Ұлы Отан соғысының қатысушылары мен мүгедектерін әлеуметтік қорғау жөніндегі қосымша шаралар туралы" N 11 қаулысының күші жойылды деп танылсын.

      5.Осы қаулының орындалуын бақылау аудан әкімінің орынбасары Болысбай Тоғысбайұлы Момбаевқа жүктелсін.

      6.Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

*Аудан әкімі                                Н. Жантілеуов*

Кербұлақ ауданының әкімдігінің

2010 жылғы 27 қаңтардағы

N 8 "Ұлы Отан соғысының

қатысушылары мен мүгедектерін

әлеуметтік қорғау жөніндегі

қосымша шаралар

туралы" қаулысына

қосымша

      Суық су – 1 адамға х 52,01 теңге х 12 ай =624 теңге х 17 адам =10608;

      Газ – 1 адамға х 1400 теңге х 12 ай = 16800 теңге х 17 адам =285600;

      Электро жарық 45 кВт 1 адамға х 12,32 тиын х 12 ай =6648 теңге х 17 адам =113016;

      Көмір жылына 1 рет 1 тонна 17 адам х 6800 теңге =115600 теңге.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК